CELEX: C2007/082/29
Language: lv
Date: 2007-04-14 00:00:00
Title: Lieta C-28/07 P: Apelācija, ko 2007. gada 26. janvārī ierosināja NV Ter Lembeek International par Pirmās instances tiesas (piektā palāta paplašinātā sastāvā) 2006. gada 23. novembra spriedumu lietā T-217/02 NV Ter Lembeek International pret Eiropas Kopienu Komisiju

14.4.2007   
            
            
               LV
            
            
               Eiropas Savienības Oficiālais Vēstnesis
            
            
               C 82/16
            
         Apelācija, ko 2007. gada 26. janvārī ierosināja NV Ter Lembeek International par Pirmās instances tiesas (piektā palāta paplašinātā sastāvā) 2006. gada 23. novembra spriedumu lietā T-217/02 NV Ter Lembeek International pret Eiropas Kopienu Komisiju
   (Lieta C-28/07 P)
   (2007/C 82/29)
   Tiesvedības valoda — holandiešu
   Lietas dalībnieki
   
      Apelācijas sūdzības iesniedzēja: NV Ter Lembeek International (pārstāvji — T. P. Vande Mēle [J. P. Vande Maele], F. Veikmanss [F. Wijckmans] un F. Taitshāfers [F. Tuytschaever], advokāti)
   
      Cits lietas dalībnieks: Eiropas Kopienu Komisija
   Apelācijas sūdzības iesniedzējas prasījumi:
   
               —
            
            
               šo apelāciju atzīt par pieņemamu un pamatotu, un spriedumu lietā T-217/02 atcelt tiktāl, ciktāl ar to ir tikusi noraidīta pirmā pamata pirmā daļa;
            
         
               —
            
            
               Komisijai piespriest atlīdzināt tiesāšanās izdevumus.
            
         Pamati un galvenie argumenti
   
               1.
            
            
               Kā vienīgais pamats apelācijas sūdzībā tiek minēts tas, ka, apstrīdētajā spriedumā kļūdaini konstatēdama, ka apelācijas iesniedzējai ir dota priekšroka EKL 87. panta 1. punkta izpratnē, Tiesa ir pārkāpusi EKL 87. panta 1. punktu.
            
         
               2.
            
            
               Vienīgajam pamatam ir divas daļas:
               
                           —
                        
                        
                           primāri, ar apstrīdēto spriedumu tiek pārkāpts EKL 87. panta 1. punkts tiktāl, ciktāl tajā, raugoties uz EKL 87. panta 1. punktu no formāla un nevis ekonomiska skatupunkta, tika konstatēts, ka apelācijas iesniedzējai EKL 87. panta 1. punkta izpratnē ir dota priekšroka.
                        
                     
                           —
                        
                        
                           pakārtoti: ar apstrīdēto spriedumu ir pārkāpts EKL 87. panta 1. punkts tiktāl, ciktāl tajā ir secināts, ka attiecīgo akciju vērtība nav pārvērtēta, un ka šī nepārvērtēšana EKL 87. panta 1. punkta izpratnē ir jākvalificē kā priekšrokas došana.